ບັນດາຜູ້ຊ່ຽວຊານ ເປັນຫ່ວງ ກັບການຊັກຊ້າ ໃນການແຕ່ງຕັ້ງ ທູດໃໝ່ ສຫລ ຢູ່ໃນທົ່ວໂລກ
ປະທານາທິບໍດີ ທຣໍາ ຍັງ​ບໍ່​ທັນ​ໄດ້ແຕ່ງຕັ້ງ​ ເອກ​ອັກຄະ​ລັດຖະທູດ ສະຫະລັດ ທີ່ຍັງຫວ່າງເປົ່າ ປະຈຳສະຖານທູດ ຢູ່ໃນທົ່ວ​ໂລກ.
ເຖິງແມ່ນວ່າ ປະທານາທິບໍດີ ດໍໂນລ ທຣໍາ ຈະຂຶ້ນບໍລິຫານປະເທດມາໄດ້ ສາມເດືອນ ແລ້ວ ແຕ່ທ່ານກໍຍັງບໍ່ທັນໄດ້ສະເໜີແຕ່ງຕັ້ງຜູ້ທີ່ຈະເຂົ້າໄປຮັບຕໍາ ແໜ່ງລະດັບສູງທີ່ມີ ຢ່າງຫລວງຫລາຍ ໃນກະຊວງການຕ່າງປະເທດ ສະຫະລັດ ຢູ່ນະຄອນຫລວງວໍຊິງຕັນ ແລະຮັບໜ້າທີ່ເປັນເອກອັກຄະລັດຖະທູດ ຢູໃນສະຖານ ທູດສະຫະລັດ ໃນປະເທດ ຕ່າງໆຢູ່ທົ່ວໂລກ ເທື່ອ ບັນດາເອກອັກຄະລັດຖະທູດ ຕາມປົກກະຕິແລ້ວ ແມ່ນເປັນຜູ້ ຖືກແຕ່ງຕັ້ງທາງການເມືອງ ແລະຕາມປະເພນີແລ້ວ ຈະຕ້ອງຖືກປ່ຽນໃໝ່ ເມື່ອມີການ ປະກອບຄະນະລັດຖະບານໃໝ່ ແຕ່ ດັ່ງທີ່ Cindy Saine ນັກຂ່າວ ວີໂອເອ ປະຈຳກະ ຊວງການຕ່າງປະເທດ ລາຍງານວ່າ ເທື່ອນີ້ການດຳເນີນການປ່ຽນດັ່ງກ່າວນັ້ນ ຊ້າກວ່າປົກກະຕິ ໂດຍທີ່ມີຕໍ າ ແໜ່ງ ເອກອັກຄະລັດຖະທູດ ຢູ່ 181 ຕໍ າແໜ່ງຈາກທັງໝົດ 188 ຕໍ າແໜ່ງ ທີ່ຍັງລໍຖ້າໃຫ້ມີການ ແຕ່ງຕັ້ງຢູ່ ກິ່ງສະຫວັນ ມີລາຍລະອຽດມາສະເໜີ ທ່ານ ໃນອັນດັບຕໍ່ໄປ ເມື່ອຄວາມເຄັ່ງຕຶງ ໃນເກົາຫລີເໜືອ ແລະແຫ່ງອື່ນໆ ຂອງໂລກກຳລັງເພີ້ມທະວີຂຶ້ນ ປະທານາທິບໍດີທຣໍາ ມີເອກອັກຄະລັດຖະທູດໃໝ່ພຽງແຕ່ ສອງຄົນ ເທົ່ານັ້ນ ທີ່ໄດ້ຮັບ ການຮັບຮອງເອົາ ແລະກໍໄດ້ສະເໜີແຕ່ງຕັ້ງເອກອັກຄະລັດຖະທູດຄົນໃໝ່ອີກໄດ້ພຽງ ແຕ່ຫ້າຄົນເທົ່ານັ້ນ ທ່ານຍັງບໍ່ທັນໄດ້ສະເໜີແຕ່ງຕັ້ງເອກອັກຄະລັດຖະທູດສະຫະລັດ ປະຈຳເກົາຫລີໃຕ້ ຫລືລັດຖະມົນຕີຊ່ວຍວ່າການຕ່າງປະເທດ ຮັບຜິດຊອບວຽກງານໃນເຂດເອເຊຍຕາ ເວັນອອກ ແລະມະຫາສະໝຸດປາຊິຟິກ ເທື່ອ ທ່ານ Thomas Wright ປະຈຳສະຖາບັນ Brooking ກ່າວວ່າ ການຂາດຜູ້ຊ່ຽວຊານ ແບບນີ້ ເປັນເລື່ອງທີ່ບໍ່ເຄີຍມີມາກ່ອນ ແລະກໍໜ້າເປັນຫ່ວງຫລາຍ ທ່ານ Wright ກ່າວວ່າ ໂຄສົກກະຊວງຕ່າງປະເທດ ທ່ານ Mark Toner ໃນອາທິດນີ້ໄດ້ຊອກຫາວິທີການແກ້ ໄຂຄວາມກັງວົນໃ ເຫລົ່ານນັ້ນຈຳນວນນຶ່ງ ທ່ານ Toner ກ່າວວ່າ ເມື່ອຖືກຖາມວ່າ ເປັນຫຍັງລັດຖະບານຊຸດນີ້ ຈຶ່ງມີບັນຫາໃນການສະເໜີ ແຕ່ງຕັ້ງເອກ ອັກຄະລັດຖະທູດ ຫລາຍກວ່າລັດຖະບານຊຸດທີ່ຜ່ານໆມາ ເອກອັກຄະລັດຖະທູດສະ ຫະລັດ ທີ່ບໍານານ ທ່ານ Ron Neumann ຊັ່ງຊາວ່າດັ່ງນີ້: ທ່ານວ່າ ທ່ານ Wright ເຊື່ອວ່າ ນອກນັ້ນແລ້ວກໍຍັງມີເລື່ອງການເມືອງທີ່ພົວພັນຢູ່ນັ້ນນຳ ທ່ານກ່າວວ່າ ໂດຍທີ່ປະເຊີນກັບຄວາມທ້າທາຍດ້ານນະໂຍບາຍຕ່າງປະເທດ ໃນຊີເຣຍ, ໃນຣັດເຊຍ ແລະບ່ອນທີ່ມີຄວາມເຄັ່ງຮ້ອນອື່ນໆ ຢູ່ທົ່ວໂລກ ລັດຖະມົນຕີ ການຕ່າງປະເທດ ທ່ານ Rex Tillerson ຍິນດີຮັບ ເອົາກັບການຊ່ວຍ ເຫລືອທຸກຢ່າງເທົ່າທີ່ສາມາດເອົາໄດ້ ໃນການແຕ່ງຕັ້ງຄົນໄປປະຈຳຢູ່ໃນ ຕໍາແໜ່ງຂັ້ນນໍາພາເຫລົ່ານີ້